สอบอธิบดีอุทยาน เพาะกล้าไม้ฉาว
แปรงบปี 53-หักหัวคิว ธัญญาอ้างนโยบายรัฐ,ปลัด ทส.สั่งสอบ ธัญญา เนติธรรมกุล อธิบดีกรมอุทยานฯ ฐานปฏิบัติหรือละเว้นการปฏิบัติหน้าที่โดยมิชอบหรือโดยทุจริตกรณีโอนเปลี่ยนแปลงงบประมาณบุคลากร กว่า 108 ล้านบาทไปเพาะชำ 53 ล้านกล้าไม้ ขณะดำรงตำแหน่ง ผอ.สำนักส่งเสริมการปลูกป่า กรมป่าไม้ เมื่อปี 2553 แถมมีเรียกเงินทอน 50 เปอร์เซ็นต์ กำชับให้รักษาการอธิบดีกรมป่าไม้ สอบละเอียดทั้งบัญชีกล้าไม้ บัญชีรายชื่อผู้ขอกล้าไม้ สถานที่ปลูก บัญชีคนงาน การเบิกจ่าย ด้านอธิบดีกรมอุทยานฯ ยันชี้แจงได้ ที่ทำเพราะเป็นนโยบายรัฐบาล,จากกรณีมีคำสั่งจากปลัดกระทรวงทรัพยากรธรรมชาติและสิ่งแวดล้อม (ทส.) ให้สอบนายธัญญา เนติธรรมกุล อธิบดีกรมอุทยานแห่งชาติ สัตว์ป่าและพันธุ์พืช เมื่อครั้งดำรงตำแหน่ง ผอ.สำนักส่งเสริมการปลูกป่า กรมป่าไม้ และมีการโยกงบประมาณไปใช้ในการเพาะชำกล้าไม้นั้น ผู้สื่อข่าวรายงานเมื่อวันที่ 17 มิ.ย.หลังได้สอบถามไปยังนายวิจารณ์ สิมาฉายา ปลัดกระทรวงทรัพยากรฯ ถึงเรื่องดังกล่าว และได้รับคำตอบว่า ได้ทำหนังสือถึง น.ส.สุทธิลักษณ์ ระวีวรรณ รักษาการอธิบดีกรมป่าไม้ ให้ตรวจสอบเรื่องร้องเรียนนายธัญญา เนติธรรมกุล อธิบดีกรมอุทยานฯ เนื่องจากสำนักงานปลัดกระทรวงทรัพยากรฯ ได้รับหนังสือร้องเรียนว่า นายธัญญา ปฏิบัติหรือละเว้นการปฏิบัติหน้าที่โดยมิชอบหรือโดยทุจริตกรณีโอนเปลี่ยนแปลงงบประมาณบุคลากร ไปเพาะชำกล้าไม้ ขณะดำรงตำแหน่ง ผอ.สำนักส่งเสริมการปลูกป่า ในปีงบประมาณ 2553 โดยประมาณเดือน ส.ค. กรมป่าไม้ มีงบประมาณเหลือจ่ายของสำนักบริหารกลาง วง เงิน 108,375,100 บาท นายธัญญา ผอ.สำนักส่งเสริมการปลูกป่า ในขณะนั้น ได้ขอเงินเหลือจ่ายดังกล่าวไปดำเนินการเพาะพันธุ์กล้าไม้ เพื่อแจกประชาชน หน่วยงานภาครัฐและเอกชน แต่ในข้อเท็จจริงแล้วกล้าไม้ดังกล่าวไม่สามารถเพาะชำได้ภายในระยะเวลา 1 เดือน เนื่องจากต้องดำเนินการให้แล้วเสร็จภายในเดือน ก.ย.2553 และมีการเรียกเปอร์เซ็นต์เงินทอนประมาณ 50 เปอร์เซ็นต์ ผู้ร้องเห็นว่าไม่มีการแจกจ่ายกล้าไม้ดังกล่าวจริงและมีการแจกจ่ายกล้าไม้เท็จ,ปลัดกระทรวงทรัพยากรฯ กล่าวอีกว่า ช่วงเดือน ส.ค.ถึง ก.ย.เป็นช่วงฤดูฝน การเพาะชำกล้าไม้ จะทำกันในช่วงฤดูแล้ง คือเดือน มี.ค.-เม.ย. เพราะหากมีฝนตกเมล็ดที่เพาะจะเป็นเชื้อราและรากเน่า ดินที่เพาะจะยุบ เมล็ดจะไหลไปรวมตัวกันเป็นกระจุก ช่วงที่เมล็ดงอกนั้นต้องการความร้อนเป็นตัวเร่ง นอกจากนั้น ในช่วงฤดูฝนไม่สามารถหาเมล็ดไม้ป่ามาเพาะได้ เนื่องจากเมล็ดไม้จะแก่พร้อมที่จะใช้เพาะเป็นช่วงฤดูแล้งเท่านั้น และบางชนิดมีระยะเวลาที่แก่พร้อมเพาะชำแค่ 7-15 วันเท่านั้น หากไม่นำมาเพาะเมล็ดจะเสื่อมคุณภาพ เช่น ไม้ยางนา ไม้ตะเคียนต่างๆ ไม้สะเดา จะมีอายุเมล็ดไม้ที่ใช้เพาะชำไม่เกิน 15 วัน หลังจากร่วงลงมาจากต้นแม่แล้ว แต่ในบัญชีกล้าไม้ที่รายงานกลับมีพวกกล้าไม้เหล่านี้อยู่ในรายงาน ที่สำคัญ การเก็บหาเมล็ดต้องใช้เมล็ดไม้เกินกว่า 53 ล้านเมล็ด ภายในระยะเวลา 1 เดือน จึงไม่สามารถหาเมล็ดไม้ป่าได้ทัน และเป็นไปไม่ได้ที่จะเพาะชำกล้าไม้ 53 ล้านกล้า และนำไปแจกจ่ายให้เสร็จภายในระยะเวลา 1 เดือน ขณะที่การกรอกดินใส่ถุงในช่วงฤดูฝน ไม่สามารถทำได้ เนื่องจากดินจะเปียกแฉะ ค่าแรงงานเหมาจะสูงมาก ปกติจ้างเหมา 2,000 ถุงต่อ 200 บาท จะกลายเป็น 200 ถุงต่อ 200 บาท เป็นต้น,นายวิจารณ์กล่าวอีกว่า รักษาการอธิบดีกรมป่าไม้จะต้องไปตรวจสอบให้เสร็จสิ้นภายใน 30 วัน ตามมติคณะรัฐมนตรีเมื่อวันที่ 27 มี.ค.2561 ทั้งบัญชีกล้าไม้ ชนิด จำนวน ระยะเวลาดำเนินการเพาะชำกล้าไม้ บัญชีรายชื่อผู้ขอกล้าไม้และสถานที่ที่จะนำกล้าไม้ไปปลูก บัญชีคนงานและการเบิกจ่ายงบประมาณเพาะชำกล้าไม้ รวมทั้งหลายหน่วยงานไม่ได้รับจัดสรรบประมาณ หน่วยงานที่ได้รับการจัดสรรได้งบประมาณมากน้อยไม่เท่ากัน ใช้อะไรพิจารณา และถึงปัจจุบัน ถ้ามีกล้าไม้ครบถ้วนถูกต้องจริง ประมาณ 53 ล้านกล้า กล้าเหล่านั้น จะกลายเป็นต้นไม้มีอายุประมาณ 7 ปี กำลังโต ตรวจสอบได้ง่ายว่ามีจริงหรือไม่ จากนั้นเมื่อได้ข้อมูลจากกรมป่าไม้แล้ว จะต้องหารือกับ พล.อ.สุรศักดิ์ กาญจนรัตน์ รมว.ทรัพยากรฯ ว่ามีมูลตามที่กล่าวหาหรือไม่ เพราะผู้ที่ร้องเรียนมีชื่อและตัวตนจริง จากนั้นจะตั้งกรรมการตรวจสอบข้อเท็จจริงและวินัยต่อไป,ด้านนายธัญญากล่าวถึงเรื่องนี้ว่า ชี้แจงได้ เพราะช่วงปี 2553 เป็นนโยบายรัฐบาลที่ต้องการปลูกป่ามาก มีการเพาะกล้าไม้ และไม่ใช่แค่สำนักส่งเสริมการปลูกป่าสำนักเดียว แต่มีอีก 2-3 สำนักในกรมป่าไม้ที่แปรงบประมาณไปเพาะกล้าไม้และปลูกป่าเช่นกัน การแปรงบประมาณไปเพาะชำกล้าไม้ ตนในฐานะ ผอ.สำนักฯ ไม่สามารถทำได้ลำพัง เป็นเรื่องของอธิบดีและรัฐมนตรีด้วย เพราะเป็นนโยบาย ส่วนกล้าไม้ที่นำไปปลูกก็เป็นเรื่องของหน่วยงานภาคสนามว่าระยะเวลา 1 เดือนสามารถทำได้หรือไม่ เพราะกล้าไม้ที่นำไปปลูกก็มีทั้งที่ตายและรอด ไม่อย่างนั้น เราคงไม่ปลูกป่ากันมาถึงทุกวันนี้,ผู้สื่อข่าวรายงานว่า การตรวจสอบดังกล่าว เป็นไปตามนโยบายของรัฐบาล พล.อ.ประยุทธ์ จันทร์โอชา ตามมติคณะรัฐมนตรี (ครม.) เมื่อวันที่ 27 มี.ค.2561 ที่ระบุว่า กรณีมีเรื่องร้องเรียนทุจริต ให้กระทรวงดำเนินการตรวจสอบข้อเท็จจริงให้แล้วเสร็จภายใน 7 วัน จากนั้นพิจารณาดำเนินการทางวินัย หรือทางอาญาโดยเร็ว ซึ่งจะต้องแล้วเสร็จภายใน 30 วัน กรณีที่ตรวจสอบข้อเท็จจริงแล้วพบว่ามีเหตุน่าเชื่อถือและเป็นกรณีที่ทำให้เกิดความเสียหายแก่ราชการหรือทำให้เกิดความเดือดร้อนแก่ประชาชน แม้ผลการตรวจสอบยังไม่อาจสรุปความผิดได้ชัดเจนถึงขั้นชี้มูลความผิดให้พิจารณาปรับย้ายข้าราชการหรือเจ้าหน้าที่รัฐที่เกี่ยวข้องไปดำรงตำแหน่งอื่นเป็นการชั่วคราวเพื่อประโยชน์ในการตรวจสอบหรือเสนอให้มีการย้ายหรือโอนไปแต่งตั้งให้ดำรงตำแหน่งในอัตราชั่วคราวเป็นกรณีในสำนักนายรัฐมนตรี
ปลัด ทส.สั่งสอบ ธัญญา เนติธรรมกุล อธิบดีกรมอุทยานฯ ฐานปฏิบัติหรือละเว้นการปฏิบัติหน้าที่โดยมิชอบหรือโดยทุจริตกรณีโอนเปลี่ยนแปลงงบประมาณบุคลากร กว่า 108 ล้านบาทไปเพาะชำ 53 ล้านกล้าไม้
ข่าวหน้า 1,ธัญญา เนติธรรมกุล,อธิบดีกรมอุทยานฯ,ทส.,ทุจริต,ข่าวทั่วไป